**HEIDI BAKER**

**SID:** Helló, Sid Roth vagyok. Üdvözöllek világomban, ahol természetes a természetfölötti! Csak lélegezd be a Menny levegőjét! Vendégem, az én, és mások véleménye szerint is, modern napjainki Szent Szellemmel betöltött evangéliumi Teréz anya. Olyan és annyi csodát látott már, mint amiről csupán a Bibliában olvasunk. Látott halottak feltámadását, vakok elkezdtek újra látni. Olyanok is, akiknek nem volt szemgolyójuk sem, vendégem szeme láttára kiformálódott a szemgolyójuk fizikálisan. Süketek fülei nyíltak meg, étel szaporodások, és elmondta nekem a titkát, melyet mindjárt nektek is elmondok. Titka a túláradó szeretet!

Nos, Heidi olyan családból származik, akik ugyan jártak templomba, de nem voltak újjászületve. 16 évesen tért meg, méghozzá úgy, hogy egy radikális találkozása volt Istennel. Mondd ezt el nekünk néhány mondatban!

***HEIDI****: Nos, egy indián rezervátumban voltam, amikor találkoztam az Úr Jézussal, mint személyes megváltómmal. Következő este elmentem egy kis pünkösdi gyülekezetbe. Teljesen odáig voltam, meg vissza, hiszen soha azelőtt nem láttam ilyet. Betöltekeztem Szent Szellemmel, és rövid időn belül megtanítottak imádkozni és böjtölni. Májusban egy öt napos böjtöt tartottam, melynek ötödik napján ebben a pici kis gyülekezetben hangos zene volt, hangos zongora, és én csak fölemeltem a kezem és csak imádtam az Urat. Majd hirtelen, már sem a prédikátort nem hallottam, sem a zongorát. Körbevett, mintegy betakart egy dicsőségteljes fény és életemben csak ekkor, de hallottam Isten külső füllel hallható hangját. Azt mondta, hogy elhívott arra, hogy szolgálója legyek és misszionáriusként menjek Afrikába, Ázsiába és Angliába.*

**SID**: Várj egy pillanatot. A szüleid nem voltak hívők. Mondd el, csak úgy köztünk szólva, nem gondolták rólad egy kicsit, hogy megbuggyantál, „meshuga” voltál?

***HEIDI****: De igen, teljesen.*

**SID**: Totálisan.

***HEIDI****: Pszichiáterektől próbáltak segítséget kapni, be akartak íratni egy kezelési programra.*

**SID**: Ennek oka volt, hisz tudjátok mi volt Heidival? Csupán 16 éves volt, és nő, akit így nem engedtek gyülekezetben prédikálni, pedig Isten épp akkor hívta el prédikátornak! Így elkezdett prédikálni az Alzheimer kórosoknak és drogfüggőknek, majd mindenkinek, aki él és lélegzik. Majd elmentél a Vanguard Egyetemre tanulni, ahol 18 évesen volt egy nyílt látomásod. Mi történt?

***HEIDI****: Egy férfi prédikált, aki akkori véleményem szerint kissé arrogáns volt, mivel azt jelentette ki, hogy Isten adott neki egy várost. Én nem hittem ezt el, mivel nem gondoltam, hogy Isten tud városokat adni embereknek. Teljesen megítéltem őt magamban, de mivel nekem kellett megszerveznem a szolgálatát, így el kellett vinnem őt ebédelni. S bár belül a szívemben megítéltem őt, mégis mosolyogtam rá… tudod! Azt gondoltam magamban, ennek az embernek elment az esze. Majd hirtelen megláttam jobb keze felől is egy angyalt, majd bal keze felől is egy angyalt, mögötte pedig Jézus állt meg, és rám mutatott, majd azt mondta: „Ez az ember igazat mond! Figyelj rá!” Ekkor leborultam és csak sírtam. Aznap az egyetemig sem jutottam el, nemhogy valamelyik órámra. Szó szerint próbáltam visszamászni a kápolna imatermébe, és csak imádtam és imádtam az Urat mindenemmel, és azt mondtam: „Istenem, ha te valakinek adsz egy várost, én egy egész nemzetet akarok! Egy nemzetet akarok!”*

**SID**: Nos, Heidi, fogalmad sem volt arról, hogy miért is imádkoztál ott, mivel Heidi csupán néhány hónappal ezután úgy találta magát, hogy megházasodott, repülőre szállt mindössze 30 dollárral a zsebében, és követni próbálta Isten elhívását az életére. Mozambikban, Afrikában kezdte szolgálni Istent legjobb képessége szerint. Mióta is? 30 éve már?

***HEIDI****: Majdnem 20 éve. Először Ázsiában kezdtünk.*

**SID**: Rendben, tehát majdnem 20 éve. Majd teljesen kiégett és megbetegedett. Férjével együtt Torontóba utazott, Kanadába, mivel hallottak az ottani összejövetelekről az „Airport” nevű torontói gyülekezetben, legalábbis ekkor ez volt a nevük. Egy millió dolláros összejövetelnek nevezték ezt el, mivel egy támogatójuk épp ennyit kínált föl nekik az afrikai árvák támogatására egy évre, aki azt mondta, ha elmennek erre az összejövetelre, az egy millió dollárnak lőttek! Az árvák nem fogják megkapni a támogatást! Ők viszont ennek ellenére is elmentek, mert annyira kétségbeesetten éhesen voltak szellemben. Épp Randy Clark prédikált, amikor mi történt?

***HEIDI****: Arról beszélt, hogy milyen gyorsan eltelik az életünk, úgy költjük el, mint az aprópénzt. Arra buzdított, hogy határozzuk el magunkat, hogy teljesen adjuk át magunkat Jézusnak, Őrá költsük el az életünket. Amikor erről beszélt, én teljesen a terem végében voltam, a leghátsó sorban, középen és már alig bírtam kivárni, hogy végre előrehívás legyen imára. Szégyelltem magam amiatt, amit természetes szinten tettem, de egyszerűen félretoltam a tömeget magam előtt és rohantam előre, hogy egyenesen elől középen állhassak.*

**SID**: Nos, én hallottam egy vérfolyásos asszonyról, aki ugyanezt tette!

***HEIDI****: Épp olyan kétségbeesetten elszánt voltam én is! Muszáj volt, hogy többet kapjak Istenből, akartam, hogy Isten használjon engem, és akartam meglátni, hogy az én életemben is működhet mindaz, amiről az az ember beszél. Szóval előre rohantam az alkalmon, és ahogy megálltam ott elől, fölemeltem a kezem és biztos, hogy zavartam másokat és szégyelltem is magam. Azonban Randy rámtette a kezét és azt mondta: „Isten azt akarja tudni tőled, hogy akarod –e Mozambik nemzetét?” Majd azt mondta: „A vakok látni fognak, a bénák járni fognak, a süketek hallanak majd és a szegények meghallják a Jó Hírt! Isten tudni akarja, hogy akarod –e Mozambikot?” Még mindig tisztán és világosan emlékszem rá. Ha átgondoltam volna a válaszom, biztosan nemet kiáltottam volna.*

**SID**: Nos, meg kell értenünk, hogy Heidi is és férje is művelt, doktori diplomával rendelkező emberek. Heidi egy gazdag és tekintélyes Kaliforniai családból származik. Mozambik pedig egyáltalán nem hasonlít a hátteretekre. Így van?

***HEIDI****: Így van! És akkor már egy éve ott voltunk és 320 gyereket láttunk el, és a legtöbbször éheztünk, üldöztek, sőt ránk is lőttek. Nagyon kemény volt. Azt kaptam, hogy Afrika, Ázsia és Anglia. Ázsiában szolgáltunk 12 évig, Angliában 3 évig, most pedig Afrikában voltunk már egy éve. Azt gondoltam, mostmár biztosan elég, talán a látás már beteljesedett. Menni akarok dolgozni, hadd legyek csak egy bolti eladó. Ezen járt az eszem. De komolyan! Mivel ott senki nem fog lőni rám… Kény fény, kék fény, ennyi.*

**SID**: Figyeljetek! Ekkor hét nap és hét éjszaka Isten dicsősége volt Heidin, és ha jól értettem, ezalatt nem voltál képes járni sem, még a mosdóba sem tudtál önállóan menni. Teljesen rajtad volt Isten tüze. Meséld ezt el.

***HEIDI****: Teljesen, totálisan mozgásképtelenné váltam, pedig én szeretem a gyorsaságot. Szeretem a sebességet, a futást, nyomulást, pörgést. Isten azonban, szó szerint a padlóhoz ragasztott, ahonnan moccani sem tudtam, még a fejem sem tudtam mozgatni. Néhányan kinevettek, szerintük muris volt. Számomra nem volt vicces, hisz attól tartottam, hogy soha többé nem leszek képes járni. Teljesen betöltött Jézus szeretete és szenvedélye.*

**SID**: Még most is könnybe lábad a szemed. Miért könnyezed ezt meg?

***HEIDI****: Mert, ahogy beszélek arról az időről, behelyezem magam ugyanarra a helyre és emlékszem Isten dicsőségének a súllyal bíró megjelenésére. Ez megváltoztatta az életem! Először égtem ettől a tűztől. Úgy éreztem, meg fogok halni, mert annyira égtem, hogy visítottam. Biztos, hogy megszabadultam dolgoktól, pedig fogalmam sem volt arról, hogy meg kell szabadulnom bármitől is. Először csak égtem, majd azt gondoltam meg fogok halni. Kiáltottam Istenhez: „Meg fogok halni!” Isten erre azt mondta: „Jó, azt akarom, hogy meghalj!”*

**SID**: Jó, mert akarom, hogy meghalj?

***HEIDI****: Akarom, hogy meghalj.*

**SID:** Had kérdezzek valamit! Heidi megkapja prófétikusan az elhívását, és hogy a vakok látni fognak, a süketek hallanak, a halottak feltámadnak. Visszamegy Mozambikba és mindenkiért imádkozik, aki él és az útjába kerül. És szerintetek hány vak ember kapta vissza látását az első évében? Nulla! Mindjárt visszajövünk!

**SID**: Szóval, egy éven keresztül hordoztad magadban az ígéretet, azonban semmi nem történt meg abból egy éven át. A legtöbben már föladták volna, de Heidi nem adta föl! Egy évvel később talált egy nőt, akinek portugál nyelven épp Heidi a neve. Imádkozott érte, és visszanyerte látását. Majd másnap megint találkozott egy vak hölggyel, akinek portugálul szintén Heidi a neve. Érte is imádkozott, és visszanyerte látását. A harmadik nap ismét találkozik egy vak nővel, akinek portugálul épp mi a neve? (Közönség): Heidi! Kitaláltátok! – És kitalálhattátok azt is, hogy ő is visszanyerte látását. Szeretném, ha elmesélnéd esetét a névtelen nőnek!

***HEIDI****: Ez egy gyönyörű történet. Minden hétfőn Mozamikban meglátogattam a falumat. Ez az én helyi falum ténylegesen, szeretem a valóságosat. 3500 gyermeket járatunk onnan iskolába és szeretem meglátogatni a családjaikat. Ténylegesen a szennyben, mocsokban élnek. Csak leülök, ölelem a szegényeket és egyszerűen csak időt töltök azzal, hogy szeretem az embereket. Lealacsonyodok, lelassulok hozzájuk, és csak időt töltök így velük. Miután meglátogattam egy Tina nevű anyukát, útban visszafelé megláttam ezt a picike kis öreg asszonykát, aki nagyon szegény volt. Tudod, a ruhái már el voltak szakadozva, és furcsa módon, ott ült kint a napon. Első gondolatom az volt, miért ül kint valaki ekkora hőségben, hiszen ez Mozambik, ahol óriási nagy a hőség. Legalább árnyékba vonulna. Majd helyi dialektussal megkérdeztem tőle, hogy hívják. Válaszolt és azt mondta: „nekem nincs nevem!” Ettől teljesen végem volt. Azt gondoltam, hát hogy lehet ezen a földön úgy élnie valakinek, hogy nem adtak neki nevet? Majd megláttam egy másik nőt üldögélni az asztal sarkánál, mellette és megkérdeztem: „Hogy hívják ezt az asszonyt?” Erre ő is azt mondta: „Neki nincs neve! Vak és névtelen.” Gyakran gondoltam arra, hogy Isten a névtelen és arctalan embereket hívta el, azonban Apuci Isten mindenkinek ad nevet! Apuci Isten soha nem lát senkit arctalannak, névtelennek, vaknak, teljesen mindegy, hogy valaki gazdag, vagy szegény. Ez nem számít! Isten mindnyájunkat lát és ismer minden egyes hajszálunkat is. Mielőtt megosztottam Yeshua csodáját, szeretetének gyönyörűségét, azt mondtam: „Édesem, szeretnék adni neked egy nevet! Ez a név pedig Utaliah, mely azt jelenti, öröm, hogy létezel, mert tényleg öröm az, hogy te létezel!”*

**SID**: Ez tetszik.

***HEIDI****: Gyönyörű volt. Utaliah és Makua. Kinyitotta a száját és volt vagy négy foga, azok is már lógtak kifelé. Nagyon idős, a fogai majd kiesnek, mégis örömteljes nevetésbe kezdett. Megkértem a másik nőt, hogy szólítsa őt nevén, és ahogy kimondta, hogy Utaliah, az asszony nagyon boldog volt. Majd azt mondtam neki: „Hiszem, hogy Jézus meg akarja gyógyítani a szemed!” Sehol egy kamera, nincs nagy felhajtás, nincsenek fények, szórólapok, csak egy szegény öregasszony és Isten szeretete ott velünk. Ahogy megöleltem, Isten irgalma eltalálta ezt az asszonyt és szemei barnává változtak. Ebben az alacsonyszintű, alázatos helyzetben Jézus gyönyörűsége megjelenik.*

**SID**: Szemed láttára barnává váltak a szemei?

***HEIDI****: Igen. A fehérből szürke lett, majd barna. Kinyitotta a szemeit és körbenézett. Látott! Ez az asszony, mostmár látott! Látott, ott ebben a hatalmas hőségben, rendkívülien szegény helyen. Isten öröme eltalálta őt. Majd elmondtam neki, hogy mindezt Jézus tette vele, és hogy Apuci Isten nagyon szereti őt, nevet is adott neki és gyönyörűnek látja őt. Persze, hogy találkozott Jézussal. Ezek után, hogyan is ne találkozott volna Vele?*

**SID**: Ez a túláradó szeretet ténylegesen olyan, hogy semmi nem képes ellene tenni.

***HEIDI****: Így van.*

**SID**: Fel kell, hogy tegyek egy kérdést. Tudjátok, Heidi teljesen gyermeki a hitében. Elmegy egy összejövetelre, ahol Isten azt mondja neki, hogy álljon fejre. Majd odalép hozzá egy ember és azt mondja: „Isten azt mondta nekem, hogy öntsek vizet a fejedre!” Szóval, fejen áll és víz folyik végig a fején. Majd visszamegy Mozambikba és azt találja, hogy ez egy prófétikus jel volt, ugyanis árvíz jött, ami nem csupán víz volt. Mi történt?

***HEIDI****: Először is, én nem vagyok képes fejen állni! Nem csupán fejen álltam, hanem a Szent Szellem ereje úgy a fejemre tett, hogy nem is tudtam mást tenni. Komolyan mondom, az első dolog, amit gondoltam, hogy köszönöm Jézus, hogy nadrág van rajtam! Most komolyan, soha nem tudtak volna rávenni engem, hogy fejen álljak.*

**SID**: Elmondom nektek, ő doktori diplomás!

***HEIDI****: De nem tudok fejen állni, azonban oda szegezte az Úr a fejem a földre, majd két dolgot mutatott nekem. Először is, ahogy beszél ez az ember az apostoli kenetről, kissé irritált engem, mivel nagyon sok arroganciát és visszaélést láttam meg az egész világon. Óriási arroganciát, és azt gondoltam, meg kellene hajolnom előttük, amikor kezembe nyomják a névjegykártyájukat, melyen az áll, hogy ez és ez az apostol…? Én most csak őszinte vagyok! Ahogy az apostoli kenetről beszél, az Úr fölemel a fejemre, és ahogy a legalacsonyabb helyen vagyok, azt mondja, hogy épp ez az apostoli hely. A legalacsonyabb hely. A legalacsonyabbra kell kerülnöd! Majd odalép hozzám ez az ember és azt mondja: „Megengeded, hogy vizet öntsek rád a lábadon át?” Arra gondoltam: „Miért épp most kell udvariaskodnia? Hisz látja, hogy a fejemen állok…” Azt gondoltam, és szerintem ki is mondtam, hogy „nem érdekel”.*

**SID:** Ezt nem találhattad ki magadtól. Igazam van?

***HEIDI****: Nem, nem tudok ilyet kitalálni. Sőt, ez nagyon kínos volt nekem. Azt gondoltam kamerák vannak mindenütt, így komolyan azt mondtam: „Köszönöm Jézus, hogy nadrágban vagyok! Totál lucskos, vizes vagyok a fejemmel lefelé és igen, azt is gondoltam, hogy most biztos elveszik a doktori diplomám, ha ezt most videóra fölvették. Ez tényleg komoly! És ez a fickó nem csupán egy aranyos kis üvegecske vizet öntött rám, dehogy! Egy hatalmas palack vizet végiglocsolt rajtam. Teljesen eláztam és csupa lucskos voltam. A teljes megtöretés állapotára jutottam. Írtam is egy dalt, melynek szövege: „Uram, vegyél engem és használj, és ha kell, törj össze, mivel a földek megértek az aratásra. Gyermekek sírnak, emberek meghalnak.” Évekkel ezelőtt írtam ezt a dalt, és azután az erőteljes átélésem után, amikor fejenálltam, úgy éreztem össze voltam törve fejtől lábujjig, lábujjtól fejtetőig. Legalább 20 percig tartott. Az Úr pedig megmutatta nekem, hogy a szenvedés pohara az öröm pohara! A legalacsonyabb hely. Majd viccen kívül, hatalmas vízözön lett.*

**SID**: Had mondjam el, hogy szó szerint teljes városok menekültek meg, de ezt majd a szünet után mondjuk el!

**SID**: Szóval Heidi, miután átment ezen a prófétikus megtapasztaláson, hogy vizet öntöttek rá, és visszatért Mozambikba, természeti katasztrófa ütött ki északon, ahol víz árasztotta el a földeket és ez egy nagyon pusztító árvíz volt. Azonban párhuzamban ezzel, Isten Szellemének árvize is volt! Mi történt, Heidi?

***HEIDI****: Nos, az első árvíz dél Maputoban történt, ami egészen Gaza provinciáig ment, amikor negyven nap és negyven éjszaka esett az eső. Az újságok is írtak erről. Borzalmas volt, a gyerekek szülése is fák tetején történt. Nemcsak az utak tűntek el, hanem teljes városok és falvak is, mind víz alá kerültek. Azelőtt rengeteg időbe, hetekbe, hónapokba telt nagy tömeget megmozgatni, most azonban az ENSZ lépett velem kapcsolatba, és mivel tudták, hogy ott engem mindenki Mama-nak szólít, csak annyit kérdeztek: „Mama, hány helikopterre lenne ma szükségük?” És ha mondtam, hogy háromra, vagy négyre, akkor annyit küldtek. Egy nap hétre is szükség volt és ők a rendelkezésünkre bocsátották, hogy tele töltsük orvosi szakemberekkel, prédikátorokkal, az Evangélium hirdetőivel. Bibliákat is vittünk, ételt és ellátmányokat, melyeket a hatalmas menekülttáborokba vittünk. Az emberek annyira éhesek voltak Istenre, és akarták a Bibliákat. Az étel előtt akarták, hogy szolgáljunk feléjük. Azelőtt egy év alatt három – négy gyülekezetet plántáltunk ott, most azonban egy év alatt több száz gyülekezet született, melyek óriási létszámúvá váltak a Szent Szellem óriási, masszív mozgalmának, munkájának köszönhetően. Nagyon erőteljes volt! Szóval, úgy gondoltam, hogy teljesen megérte, hogy a fejem vízben ázzon, cserébe, hogy több tízezer ember térjen meg Jézushoz.*

**SID**: Mondd el kérlek, van egy olyan kifejezés, melyet szoktál használni. Azt mondtad ez a titkod arra, hogy Isten ilyen hatalmasan használ téged, és ez a kifejezés a „túláradó szeretet”. Mi ez a túláradó szeretet?

***HEIDI:*** *Rendkívüli, bőséges, túlcsorduló, a túlnak a túlja! Túláradó, mely az Atyától jön!*

**SID**: Beszélnél pár percig a kamerába a nézőinkhez? Beszélj nekik erről a túláradó szeretetről, és hogy ők hogyan kaphatják ezt meg!

***HEIDI****: Rendben.*

**SID**: Én is meg akarom ezt kapni!

***HEIDI****: Isten túláradó szeretetét úgy kaphatod meg, hogy időzöl a titkos helyeden, más szavakkal a belső szobádban, ahol hallgatod Apuci Istent. Ő neveden akar szólítani téged, mert senki sem névtelen és arctalan Isten számára! Mindnyájunkat elhívott arra, hogy az Atyai Házban éljünk! Úgyhogy azért imádkozom, hogy érezd meg Istennek azt a jelenlétét, túlcsordulóan az Atya jelenlétét, aki neveden szólít téged, betölt radikális szeretetével és megismerteti veled ezt a hatalmas szeretetét, és soha, soha, soha nem enged el téged! Köszönöm Apuci! Köszönöm Jézus! Köszönöm Szent Szellem! Köszönöm Istenem!*

**SID**: Istennek hatalmas jelenléte van most itt. Hiszem, hogy ebben bármi lehetséges! Azt hallottam most, hogy emberek, akiknek kezeiben, csuklójában ízületi gyulladásos fájdalom van, most azonnal meggyógyulnak. Hátak is, a Jézus nevében!

***HEIDI****: Köszönöm Istenem! Köszönöm Istenem! Köszönöm Jézus! Wow. Köszönöm Jézus!*

**SID**: Jézus azt mondta: „Az örök élet az, hogy megismerj engem megtapasztalási szinten!” És bármi, ami ennél kevesebb, az nem az örökséged része, mivel túláradóan szeretve vagy! Tedd Jézust Messiásoddá és Uraddá! Hidd el, hogy Ő meghalt bűneidért. Hidd el, hogy amikor megtérsz, Ő minden bűnödet eltörli úgy, mintha soha nem is lett volna. Hidd el, hogy Ő az Urad, és hogy benned él, mondd ezt mind ki hangosan!

***HEIDI****: Igen Uram, köszönöm Jézus!*

Mozambik egy Dél-Afrikai ország, mely többek szerint a világ legszegényebb országa. Roland és Heidi Baker szolgálata már több, mint 20 éve a gyermekek kimentése a szeméttelepekről. Amikor mélyen a szemébe nézel ezeknek a kis elhagyott gyermekeknek, láthatod az elutasítottság fájdalmát arcukon. Testükön sokszor látszanak a nyomai a fizikai és szexuális bántalmazásoknak, és az ő szomorú, segítségért kiáltó szemük. És Istennek hála, van segítség! Heidi és Roland egyesével próbálja elérni őket. Ez a feladat sokszor akkora teher, ami túlnő bíróképességükön, azonban minden egyes gyermek, akiket sikerül megmenteniük, nem csupán ruhákat kapnak, ételt és egy helyet, ahol élhetnek, hanem minden egyes gyermeknek bemutatják Jézust, akit elfogadnak Úrnak és megváltónak. Heidi megkapta a tűzkeresztség impartációját, ahol Isten természetfölöttije teljesen szokásossá vált számára. A vakok látnak, a süketek hallanak, a bénák járnak, a halottak feltámadnak, és a szegények reagálnak a Jó Hírre. A tragikus része csupán az, hogy amikor Heidi sétál a szeméttelepen, választania kell, hogy melyik gyermeket viheti magával és döntenie kell, mely gyerekeket muszáj otthagynia. Ez a legnehezebb része a szolgálatuknak. Nem kellene, hogy ilyen döntésre kényszerüljön. Egyetlen gyermeket sem lenne szabad hátrahagyni. Te lehet, nem tudsz elmenni Mozambikba, azonban adományoddal segítheted ezt a szolgálatot, ami hosszú utat tesz meg majd azért, hogy elérje az elveszetteket, és megsebbzetteket világszerte. Amennyiben segíteni szeretnél, a képernyőn látott elérhetőségeken keresztül megteheted!